《西湖二咏其二食鸡头》
宋代·苏辙

芡叶初生绉如縠，南风吹开轮脱毂。
紫苞青刺攒蝟毛，水面放花波底熟。
森然赤手初莫近，谁料明珠藏满腹。
剖开膏液尚模糊，大盎磨声风雨速。
清泉活火曾未久，满堂坐客分升掬。
纷然咀噍惟恐迟，势若群雏方脱粟。
东都每忆会灵沼，南国陂塘种尤足。
东游尘土未应嫌，此物秋来日尝食。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。